b'\n_START_ARTICLE_\nOberstl\xc3\xb8ytnant\n_START_PARAGRAPH_\nOberstl\xc3\xb8ytnant (av oberst og l\xc3\xb8ytnant, \xc2\xabden \xc3\xb8verstes stedfortreder\xc2\xbb) er en h\xc3\xb8yere offisersgrad som eksisterer i de fleste land i verden, plassert under oberst og over major. Graden brukes i h\xc3\xa6r og luftforsvar, men ikke i marine. P\xc3\xa5 tysk betegnes graden som Oberstleutnant, p\xc3\xa5 fransk som lieutenant-colonel og p\xc3\xa5 engelsk som lieutenant colonel.\n_START_SECTION_\nDanmark\n_START_PARAGRAPH_\nI Forsvarets Sundhedstjeneste vil stabsleger av 2. grad b\xc3\xa6re oberstl\xc3\xb8ytnants distinksjoner._NEWLINE_Flyvev\xc3\xa5bnets leger, samlet kalt flyverl\xc3\xa6ger, b\xc3\xa6rer en s\xc3\xa5kalt flyverl\xc3\xa6gevinge p\xc3\xa5 brystet. _NEWLINE_H\xc3\xa6rens leger kan oftest ikke skilles fra de \xc3\xb8vrige offiserene i H\xc3\xa6ren, dog har legene ved utsendelse til blant annet Afghanistan, begynt \xc3\xa5 b\xc3\xa6re en r\xc3\xb8d snor med teksten \xc2\xabmedical\xc2\xbb under distinksjonen.\n_START_SECTION_\nNorge\n_START_PARAGRAPH_\nGraden innehas ofte av ledere for avdelinger p\xc3\xa5 bataljonsniv\xc3\xa5 i H\xc3\xa6ren og som stasjonssjefer i Luftforsvaret. En oberstl\xc3\xb8ytnants grad symboliseres med to stjerner mellom to striper. Graden tilsvarer kommand\xc3\xb8rkaptein\xc2\xa0i Sj\xc3\xb8forsvaret.'